6 की मौत, 30 घायल; टॉरनेडो की रफ्तार 120 किमी प्रति घंटा, गाड़ियां एक-दूसरे पर चढ़ गईं
US Illinois Tornado (Dust Storm) Update - अमेरिकी राज्य इलिनॉइस में सोमवार को धूल के बवंडर (डस्ट स्टॉर्म) के कारण इंटरस्टेट हाईवे पर कई गाड़ियां भिड़ गईं।
अमेरिकी राज्य इलिनोइस में सोमवार को धूल के बवंडर (डस्ट स्टॉर्म) के कारण इंटरस्टेट हाईवे पर कई गाड़ियां भिड़ गईं। इनमें 20 कॉमर्शियल व्हीकल और 60 से ज्यादा कारें थीं। 6 लोगों की मौत हो गई।
इलिनोइस पुलिस के मुताबिक, 30 से ज्यादा घायलों अस्पताल पहुंचाया गया है। घायलों में 2 साल के बच्चों से लेकर 80 साल के बुजुर्ग शामिल हैं। मरने वालों की संख्या बढ़ सकती है। बवंडर के वक्त हवाएं 70 किमी प्रति घंटे की रफ्तार से चल रही थीं। टकराने के बाद कई गाड़ियां एक--दूसरे पर चढ़ गईं।
सेंट लुइस से 75 मील (120 किलोमीटर) नॉर्थ में मोंटगोमरी काउंटी में यह हाईवे दोनों दिशाओं में बंद कर दिया गया था। जिसे मंगलवार दोपहर तक खोला जाएगा।
खेतों की जुताई से नर्म पड़ी मिट्‌टी हवा के साथ उड़ी
सोमवार की सुबह 11 बजे इस हादसे के बारे में जानकारी सामने आई। सेंट लुइस मौसम विभाग के मुताबिक, ये धूल भरी आंधी हाल ही में जोते गए खेतों की मिट्‌टी और उत्तर-पश्चिमी तेज हवाओं के मिलने से बनी। जिसकी रफ्तार 70 किमी प्रति घंटे थी। यही वजह रही कि विजिबिलिटी कम हो गई और गाड़ियां भिड़ गईं।
टॉरनेडो के बाद 25 साल के इवान एंडरसन ने बताया कि वो शिकागो से अपने घर सेंट लुइस जा रहे थे। तभी उनकी गाड़ी धूल और बवंडर में फंसकर क्रैश हो गई। इवान ने कहा कि धूल के बीच कुछ नजर नहीं आ रहा था। कुछ लोग गाड़ी की स्पीड धीमे कर रहे थे लेकिन कौन सी कार कहां खड़ी है ये नहीं दिखा। नेशनल वेदर सर्विस ने तूफान को देखते हुए दोपहर करीब 1:25 बजे डस्ट की वॉर्निंग जारी की थी।
वेदर सर्विस ने वॉर्निंग में कहा था कि जिन लोगों को सांस से जुड़ी बीमारी है वो घर से किसी भी कीमत पर बाहर न निकलें। इस दौरान ट्रैवल करना मुश्किल होगा और जान का खतरा भी हो सकता है।
बवंडर के गुजर जाने के बाद के 5 फोटोज...
अमेरिका में आते हैं दुनिया के सबसे ज्यादा टॉरनेडो
अमेरिका की नेशनल वेदर सर्विस के अनुसार, वैसे तो टॉरनेडो दुनिया में कभी आ सकते हैं, लेकिन अमेरिका में ये सबसे ज्यादा संख्या में आते हैं। अमेरिका में ही सबसे ज्यादा टॉरनेडो कांसस, ओकलाहोमा, टेक्सास जैसे मैदानी इलाकों में ज्यादा आते हैं।
NOAA यानी नेशनल ओशियेनिक एटमॉस्फेयरिक एडमिनिस्ट्रेशन का कहना है कि टॉरनेडो की वजह से अमेरिका में हर साल 50 जानें चली जाती हैं। वहां 2011 के वसंत में बहुत ही विनाशकारी टॉरनेडो आए थे जिसमें 580 से ज्यादा लोगों ने अप्रैल और जून में अपनी जान गंवा दी थी। अनुमान लगाया गया है कि उनसे 21 अरब डॉलर का नुकसान हुआ था।
साउथ फ्लोरिडा में भी आया टॉरनेडो 
अमेरिका के साउथ फ्लोरिडा के वर्जीनिया बीच में एक बवंडर यानी टॉरनेडो ने भारी तबाही मचाई। यह टॉरनेडो एक रिहायशी इलाके में आया। चंद मिनट में ही इलेक्ट्रिसिटी और गैस सप्लाई बंद हो गई। हवा की रफ्तार इतनी तेज थी कि कई कारें पलट गईं।
इलाके में शनिवार से ही इमरजेंसी लागू कर दी गई थी। इसके चंद मिनट बाद ही करीब 100 घरों को नुकसान की खबर आई। वर्जीनिया बीच अथॉरिटी के मुताबिक टॉरनेडो से किसी के मारे जाने या घायल होने की खबर नहीं है। घरों और कम्युनिटी सेंटर्स को बहुत नुकसान हुआ है। पूरी खबर पढ़ें
टॉरनेडो से जुड़ी ये खबरें भी पढ़ें... 
अमेरिका में टॉरनेडो से तबाही, 26 की मौत:गोल्फ बॉल जितने बड़े ओले पड़े, कई लोगों के मलबे में दबे होने की आशंका
अमेरिका के मिसिसिपी में शुक्रवार देर रात आए टॉरनेडो की चपेट में आने से 26 लोगों की मौत हो गई। इलाके में तेज बारिश के बीच गोल्फ बॉल जितने बड़े ओले गिरे हैं। टॉरनेडो की वजह से तबाह हुई इमारतों में कई लोगों के दबे होने की आशंका है। वहीं हजारों लोगों के घरों में बिजली नहीं है। पूरी खबर पढ़ें...
अमेरिका के 6 स्टेट में 53 टॉरनेडो, 10 PHOTOS:अर्कान्सस में 5 की मौत, 30 घायल; सेंट्रल US के तीन लाख घरों में बिजली गुल
अमेरिका में शुक्रवार को 6 स्टेट में 53 टॉरनेडो आए हैं। ये अर्कान्सस, टेनेसी, इलिनोइस, विसकॉन्सिन, लोवा और मिसिसिपी स्टेट में देखे गए। तूफान के चलते सेंट्रल अमेरिका में करीब 3 लाख घरों में बिजली गुल हो गई है। अर्कान्सस में अब तक 5 लोगों की मौत हो चुकी है, वहीं करीब 30 लोगों के घायल होने की खबर है। पूरी खबर पढ़ें...